Úradný vestník L 299 , 23/11/1996 S. 0016 - 0017



Nariadenie Komisie (ES) č. 2238/96 z 22. novembra 1996, ktorým sa mení a dopĺňa nariadenie (ES) č. 1372/95 stanovujúce podrobné pravidlá na vykonávanie systému vývozných povolení v sektore hydinového mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [1], naposledy zmenenom a doplnenom nariadením Komisie (ES) č. 2916/95 [2], najmä na jeho článok 3 ods. 2, keďže nariadenie Komisie (ES) č. 1372/95 [3], naposledy zmenené a doplnené nariadením (ES) č. 1158/96 [4], ustanovuje podrobné pravidlá na vykonávanie systému vývozných povolení v sektore hydinového mäsa; keďže skúsenosti ukázali, že s cieľom zabrániť špekulatívnym žiadostiam je potrebné, aby sa skrátilo obdobie platnosti povolení na 6. kategóriu výrobkov a na príslušné miesta určenia a aby sa na vývozy podľa týchto povolení obmedzilo obdobie uvedené v článku 28 nariadenia Komisie (EHS) č. 3665/87 z 27. novembra 1987 ustanovujúce spoločné podrobné pravidlá na uplatňovanie systému vývozných náhrad na poľnohospodárske výrobky [5], naposledy zmenenom a doplnenom nariadením (ES) č. 1384/95 [6]; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Nariadenie (ES) č. 1372/95 sa týmto mení a dopĺňa takto: 1. V článku 2 sa pridáva tento odsek 5: "5. Derogáciou postupu v odseku 1 sú povolenia na kategóriu 6 a) uvedenú v prílohe I platné 15 dní od skutočného dátumu vydania v zmysle článku 21 ods. 2 nariadenia (EHS) č. 3719/88. V tomto prípade, bez vplyvu na článok 28 ods. 5 nariadenia (EHS) č. 3665/87, je obdobie, počas ktorého sa môžu na výrobky vzťahovať opatrenia ustanovené v článku 5 nariadenia Rady (EHS) č. 565/80 [7], to isté, ako zvyšok obdobia platnosti vývozného povolenia."; 2. Príloha I sa nahrádza prílohou I k tomuto nariadeniu. 3. Príloha II tohto nariadenia sa pridáva ako príloha IV. Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. novembra 1996 Za Komisiu Franz Fischler člen Komisie [1] Ú. v. ES L 282, 1.11.1975, s. 77. [2] Ú. v. ES L 305, 19.12.1995, s. 49. [3] Ú. v. ES L 133, 17.6.1995, s. 26. [4] Ú. v. ES L 153, 27.6.1996, s. 25. [5] Ú. v. ES L 351, 14.12.1987, s. 1. [6] Ú. v. ES L 134, 20.6.1995, s. 14. [7] Ú. v. ES L 62, 7.3.1980, s. 5. -------------------------------------------------- PRÍLOHA I " PRÍLOHA I Kód výrobku podľa nomenklatúry poľnohospodárskych výrobkov na vývozné náhrady | Kategória | Výška záruky (ECU/100 kg) Čistá hmotnosť | 0105 11 11 000 0105 11 19 000 0105 11 91 000 0105 11 99 000 | 1 | - | 0105 12 00 000 0105 19 20 000 | 2 | - | 0207 12 10 900 | 3 | 10 3 6 | 0207 12 90 190 | 4 | 10 3 6 | 0207 25 10 000 0207 25 90 000 | 5 | 3 | 0207 14 20 900 0207 14 60 900 0207 14 70 190 0207 14 70 290 | 6 a) | 3 | 0207 14 20 900 0207 14 60 900 0207 14 70 190 0207 14 70 290 | 6 b) | 3 | 0207 27 10 990 | 7 | 3 | 0207 27 60 000 0207 27 70 000 | 8 | 3 | " -------------------------------------------------- PRÍLOHA II " PRÍLOHA IV Arménsko, Azerbajdžan, Bielorusko, Gruzínsko, Kazachstan, Kirgizsko, Moldavsko, Lotyšsko, Rusko, Tadžikistan, Turkménsko, Uzbekistan, Ukrajina, Litva, Estónsko. " --------------------------------------------------